title: Sklep Sveta (EU) 2019/702 z dne 15. aprila 2019 o sklenitvi, v imenu Unije, Sporazuma o zračnem prometu med Evropsko skupnostjo in njenimi državami članicami na eni strani ter Kanado na drugi

text:
                  8.5.2019

                  SL

                  Uradni list Evropske unije

                  L 120/1

         SKLEP SVETA (EU) 2019/702
         z dne 15. aprila 2019
         o sklenitvi, v imenu Unije, Sporazuma o zračnem prometu med Evropsko skupnostjo in njenimi državami članicami na eni strani ter Kanado na drugi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Komisija je v imenu Evropske skupnosti in njenih držav članic v pogajanjih dosegla Sporazum o zračnem prometu med Evropsko skupnostjo in njenimi državami članicami na eni strani ter Kanado na drugi (v nadaljnjem besedilu: Sporazum) v skladu s sklepom Sveta, ki Komisijo pooblašča za začetek pogajanj.

                     (2)

                     Sporazum je bil s pridržkom njegove naknadne sklenitve podpisan 17. in 18. decembra 2009 v skladu s Sklepom 2010/417/ES Sveta in predstavnikov vlad držav članic Evropske unije, ki so se sestali v okviru Sveta (2).

                     (3)

                     Postopek ratifikacije so zaključile vse države članice razen Republike Hrvaške. Predvideno je, da bo Republika Hrvaška pristopila k Sporazumu v skladu s členom 6(2) Akta o pristopu iz leta 2011.

                     (4)

                     Sporazum bi bilo treba zdaj odobriti v imenu Unije.

                     (5)

                     Člena 3 in 4 Sklepa 2010/417/ES vsebujeta določbe o odločanju in zastopanju v različnih zadevah, določenih v Sporazumu. Glede na sodbo Sodišča Evropske unije z dne 28. aprila 2015 v zadevi C-28/12 bi bilo treba navedene določbe prenehati uporabljati. Ob upoštevanju pogodb nove določbe o navedenih zadevah ter določbe o obveznostih držav članic glede obveščanja, kot so tiste iz člena 5 Sklepa 2010/417/ES, niso potrebne. Posledično bi se morali členi 3, 4 in 5 Sklepa 2010/417/ES prenehati uporabljati na dan začetka veljavnosti tega sklepa –

               SPREJEL NASLEDNJI SKLEP:

            Člen 1
            Sporazum o zračnem prometu med Evropsko skupnostjo in njenimi državami članicami na eni strani ter Kanado na drugi se odobri v imenu Unije (3).

            Člen 2
            Predsednik Sveta v imenu Unije pošlje uradno obvestilo iz člena 23 Sporazuma, s čimer bo izraženo soglasje Unije, da jo Sporazum (4) zavezuje, in posreduje naslednje uradno obvestilo:

               „Zaradi začetka veljavnosti Lizbonske pogodbe 1. decembra 2009 je Evropske unija nadomestila in nasledila Evropsko skupnost in od tega dne izvršuje vse pravice in prevzema obveznosti Evropske skupnosti. Zato se v besedilu Sporazuma sklicevanja na „Evropsko skupnost“, kjer je to primerno, razumejo kot sklicevanja na ‚Evropsko unijo‘.“

            Člen 3
            Členi 3, 4 in 5 Sklepa 2010/417/ES se prenehajo uporabljati na dan začetka veljavnosti tega sklepa.

            Člen 4
            Ta sklep začne veljati na dan sprejetja.

            V Luxembourgu, 15. aprila 2019

                  Za Svet

                  Predsednik

               P. DAEA

            (1)  Odobritev z dne 2. oktobra 2018 (še ni objavljena v Uradnem listu).

            (2)  Sklep 2010/417/ES Sveta in predstavnikov vlad držav članic Evropske unije, ki so se sestali v okviru Sveta, z dne 30. novembra 2009 o podpisu in začasni uporabi Sporazuma o zračnem prometu med Kanado ter Evropsko skupnostjo in njenimi državami članicami (UL L 207, 6.8.2010, str. 30).

            (3)  Sporazum je bil objavljen v UL L 207 z dne 6. avgusta 2010, str. 32, skupaj s sklepom o podpisu.

            (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2019/703 z dne 8. oktobra 2014 o podpisu Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Unije in njenih držav članic

text:
                  8.5.2019

                  SL

                  Uradni list Evropske unije

                  L 120/3

         SKLEP SVETA (EU) 2019/703
         z dne 8. oktobra 2014
         o podpisu Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Unije in njenih držav članic
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju Akta o pristopu Hrvaške in zlasti drugega pododstavka člena 6(2) Akta,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 14. septembra 2012 pooblastil Komisijo za začetek pogajanj v imenu Unije, njenih držav članic in Republike Hrvaške za sklenitev Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami (1) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

                     (2)

                     Ta pogajanja so se uspešno zaključila 16. oktobra 2013.

                     (3)

                     Protokol bi bilo treba podpisati v imenu Unije in njenih držav članic s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške (2) k Evropski uniji se odobri v imenu Unije in njenih držav članic s pridržkom sklenitve Protokola.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

            Člen 3
            Ta sklep začne veljati na dan sprejetja.

            V Luxembourgu, 8. oktobra 2014

                  Za Svet

                  Predsednik

               M. LUPI

            (1)  Besedilo Sporazuma je objavljeno v UL L 207, 6.8.2010, str. 32.

            (2)  Besedilo Protokola bo objavljeno skupaj s sklepom o njegovi sklenitvi.


title: Sklep Sveta (EU) 2019/704 z dne 15. aprila 2019 o sklenitvi Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Unije in njenih držav članic

text:
                  8.5.2019

                  SL

                  Uradni list Evropske unije

                  L 120/4

         SKLEP SVETA (EU) 2019/704
         z dne 15. aprila 2019
         o sklenitvi Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Unije in njenih držav članic
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju Akta o pristopu Hrvaške in zlasti drugega pododstavka člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2019/703 (2) je bil Protokol o spremembi Sporazuma o zračnem prometu med Kanado ter Evropsko skupnostjo in njenimi državami članicami (3) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) podpisan s pridržkom njegove sklenitve.

                     (2)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic.
            Besedilo protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 3 Protokola (4).

            Člen 3
            Ta sklep začne veljati na dan sprejetja.

            V Luxembourgu, 15. aprila 2019

                  Za Svet

                  Predsednik

               P. DAEA

            (1)  Odobritev z dne 12. septembra 2018 (še ni objavljena v Uradnem listu).

            (2)  Sklep Sveta (EU) 2019/703 z dne 8. oktobra 2014 o podpisu Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Unije in njenih držav članic (glej stran 3 tega Uradnega lista).

            (3)  Besedilo sporazuma je objavljeno v UL L 207, 6.8.2010, str. 32.

            (4)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


Odločba Komisije z dne 29/04/2019 o razglasitvi združljivosti koncentracije s skupnim trgom (Zadeva št. COMP/M.9340 - Alliance Automotive Group / Parts Point Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 27. maja 2019 o imenovanju članov in namestnikov članov upravnega odbora Evropskega inštituta za enakost spolov

text:
                  29.5.2019

                  SL

                  Uradni list Evropske unije

                  C 185/1

         SKLEP SVETA
         z dne 27. maja 2019
         o imenovanju članov in namestnikov članov upravnega odbora Evropskega inštituta za enakost spolov
         (2019/C 185/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov (1) in zlasti člena 10 Uredbe,
         ob upoštevanju naslednjega:

                     (1)

                     V členu 10 Uredbe (ES) št. 1922/2006 je med drugim določeno, da Svet imenuje 18 članov in namestnikov članov upravnega odbora Evropskega inštituta za enakost spolov za triletno obdobje.

                     (2)

                     18 držav članic (Belgija, Bolgarija, Češka, Nemčija, Estonija, Španija, Francija, Hrvaška, Luksemburg, Malta, Nizozemska, Avstrija, Portugalska, Romunija, Slovenija, Slovaška, Finska in Švedska) bi moralo predlagati člane in namestnike članov za obdobje od 1. junija 2019 do 31. maja 2022.

                     (3)

                     Vlade teh držav članic so Svetu predložile sezname predlogov za imenovanje –

               SPREJEL NASLEDNJI SKLEP:

            Člen 1
            Za člane in namestnike članov upravnega odbora Evropskega inštituta za enakost spolov se za obdobje od 1. junija 2019 do 31. maja 2022 imenujejo:
            PREDSTAVNIKI VLAD

                        Država

                        Člani

                        Namestniki članov

                        Belgija

                        Michel PASTEEL

                        Liesbet STEVENS

                        Bolgarija

                        Irina Tsekova IVANOVA

                        Elena Ivanova GYUROVA

                        Češka

                        Radan ŠAFAŘÍK

                        Lenka GRÜNBERGOVÁ

                        Nemčija

                        Birgit SCHWEIKERT

                        Estonija

                        Käthlin SANDER

                        Liina KANTER

                        Španija

                        Silvia BUABENT VALLEJO

                        María VÁZQUEZ SELLÁN

                        Francija

                        Hélène FURNON-PETRESCU

                        Alexis RINCKENBACH

                        Hrvaška

                        Helena ŠTIMAC RADIN

                        Gordana OBRADOVIĆ DRAGIŠIĆ

                        Luksemburg

                        Maryse FISCH

                        Valérie DEBOUCHÉ

                        Malta

                        Silvan AGIUS

                        Simone AZZOPARDI

                        Nizozemska

                        Elmer Christiaan BURKE

                        Sabine Vanessa KRAUS

                        Avstrija

                        Jacqueline NIAVARANI

                        Eva-Maria BURGER

                        Portugalska

                        Carlos Miguel RODRIGUES DUARTE

                        Teresa Margarida FRAGOSO

                        Romunija

                        Dan MOLDOVAN

                        Maria ULICAN

                        Slovenija

                        Maruša GORTNAR

                        Jasna JERAM

                        Slovaška

                        Oľga PIETRUCHOVÁ

                        Anna MONDEKOVÁ

                        Finska

                        Tanja AUVINEN

                        Eeva RAEVAARA

                        Švedska

                        Lenita FREIDENVALL

                        Charlotta ÖSTERBORG

            Člen 2
            Ta sklep začne veljati na dan sprejetja.

            V Bruslju, 27. maja 2019

                  Za Svet

                  Predsednik

               N. HURDUC

            (1)  UL L 403, 30.12.2006, str. 9.


title: Sklep Sveta z dne 27. maja 2019 o imenovanju luksemburškega člana in nadomestnih članov Svetovalnega odbora za varnost in zdravje pri delu

text:
                  29.5.2019

                  SL

                  Uradni list Evropske unije

                  C 185/3

         SKLEP SVETA
         z dne 27. maja 2019
         o imenovanju luksemburškega člana in nadomestnih članov Svetovalnega odbora za varnost in zdravje pri delu
         (2019/C 185/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
         ob upoštevanju seznamov predlogov za imenovanje, ki so jih Svetu predložile vlade držav članic,
         ob upoštevanju naslednjega:

                     (1)

                     Svet je s Sklepom z dne 12. marca 2019 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2019 do 28. februarja 2022.

                     (2)

                     Svet je s sklepoma z dne 15. aprila 2019 (3) in 14. maja 2019 (4) imenoval še druge člane in nadomestne člane Svetovalnega odbora za varnost in zdravje pri delu za nekatere države članice.

                     (3)

                     Luksemburška vlada je predlagala dodatne kandidate za zapolnitev več prostih mest –

               SPREJEL NASLEDNJI SKLEP:

            Člen 1
            Za člana in nadomestna člana Svetovalnega odbora za varnost in zdravje pri delu za obdobje do 28. februarja 2022 se imenujejo:
            I.   PREDSTAVNIKI VLAD

                        Država

                        Član

                        Nadomestna člana

                        Luksemburg

                        Marco BOLY

                        Patrice FURLANI
                        Armin KOEGEL

            Člen 2
            Svet bo pozneje imenoval člane in nadomestne člane, ki še niso bili predlagani.

            Člen 3
            Ta sklep se v informativne namene objavi v Uradnem listu Evropske unije.

            V Bruslju, 27. maja 2019

                  Za Svet

                  Predsednik

               N. HURDUC

            (1)  UL C 218, 13.9.2003, str. 1.

            (2)  UL C 100, 15.3.2019, str. 1.

            (3)  UL C 142, 23.4.2019, str. 20.

            (4)  UL C 169, 17.5.2019, str. 2.


title: Sklep Sveta z dne 27. maja 2019 o imenovanju 15 članov upravnega odbora Evropske agencije za kemikalije

text:
                  29.5.2019

                  SL

                  Uradni list Evropske unije

                  C 185/4

         SKLEP SVETA
         z dne 27. maja 2019
         o imenovanju 15 članov upravnega odbora Evropske agencije za kemikalije
         (2019/C 185/03)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1), in zlasti člena 79 Uredbe,
         ob upoštevanju naslednjega:

                     (1)

                     V členu 79 Uredbe (ES) št. 1907/2006 je določeno, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

                     (2)

                     Člane upravnega odbora so imenovani na podlagi njihovih ustreznih izkušenj in strokovnega znanja s področja kemijske varnosti ali pravne ureditve v zvezi s kemikalijami, medtem ko je hkrati treba zagotoviti, da imajo člani upravnega odbora ustrezno splošno, finančno in pravno strokovno znanje.

                     (3)

                     Mandat traja štiri leta. Mandat se lahko enkrat obnovi.

                     (4)

                     Svet je s sklepom z dne 7. junija 2007 (2) imenoval 27 članov upravnega odbora.

                     (5)

                     Člani upravnega odbora, ki so jih predlagale Belgija, Bolgarija, Danska, Nemčija, Estonija, Grčija, Ciper, Latvija, Litva, Malta, Poljska, Portugalska, Romunija, Slovaška in Združeno kraljestvo, so bili imenovani za obdobje do 31. maja 2019. Zato bi bilo treba člane upravnega odbora iz teh držav članic predlagati in imenovati za obdobje od 1. junija 2019 do 31. maja 2023.

                     (6)

                     Svet je od vseh zadevnih držav članic prejel predloge za imenovanja –

               SPREJEL NASLEDNJI SKLEP:

            Člen 1
            Za člane upravnega odbora se za drugi mandat za obdobje od 1. junija 2019 do 31. maja 2023 imenujejo naslednje osebe (ime, državljanstvo, datum rojstva):

                        —

                        Anne-France Marie RIHOUX, Belgija, 12. junij 1964,

                        —

                        Enda VESKIMÄE, Estonija, 17. maj 1956,

                        —

                        Judīte DIPĀNE, Latvija, 10. april 1971,

                        —

                        Ana Lília GOMES MARTINS, Portugalska, 20. avgust 1973

                        —

                        Keith Anthony Trevor BAILEY, Združeno kraljestvo, 2. junij 1965.

            Člen 2
            Za člane upravnega odbora se za prvi mandat za obdobje od 1. junija 2019 do 31. maja 2023 imenujejo naslednje osebe (ime, državljanstvo, datum rojstva):

                        —

                        Teodora Todorova VALKOVA, Bolgarija, 5. december 1976,

                        —

                        Magnus Buhl LØFSTEDT, Danska, 19. februar 1977,

                        —

                        Axel Otto VORWERK, Nemčija, 13. maj 1960,

                        —

                        Sofia ZISSI, Grčija, 24. november 1965,

                        —

                        Tasoula KYPRIANIDOU – LEONTIDOU, Ciper, 2. november 1961,

                        —

                        Donata PIPIRAITĖ-VALIŠKIENĖ, Litva, 28. maj 1983,

                        —

                        Ingrid BORG, Malta, 8. april 1981,

                        —

                        Anna Katarzyna GRACZYK, Poljska, 27. marec 1978,

                        —

                        Claudia-Sorina DUMITRU, Romunija, 25. julij 1981,

                        —

                        Helena POLAKOVIČOVÁ, Slovaška, 22. julij 1958.

            Člen 3
            Ta sklep začne veljati na dan sprejetja.

            V Bruslju, 27. maja 2019

                  Za Svet

                  Predsednik

               N. HURDUC

            (1)  UL L 396, 30.12.2006, str. 1.

            (2)  Sklep Sveta z dne 7. junija 2007 o imenovanju 27 članov upravnega odbora Evropske agencije za kemikalije (UL C 134, 16.6.2007, str. 6).


title: Sklep Sveta (EU) 2019/895 z dne 22. maja 2019 o stališču, ki se v imenu Evropske unije zastopa v Svetu ministrov AKP-EU glede prenosa pooblastil za odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU na Odbor veleposlanikov AKP-EU

text:
                  29.5.2019

                  SL

                  Uradni list Evropske unije

                  L 142/67

         SKLEP SVETA (EU) 2019/895
         z dne 22. maja 2019
         o stališču, ki se v imenu Evropske unije zastopa v Svetu ministrov AKP-EU glede prenosa pooblastil za odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU na Odbor veleposlanikov AKP-EU
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (1) (v nadaljnjem besedilu Sporazum o partnerstvu AKP-EU) je bil podpisan v Cotonouju dne 23. junija 2000. Sporazum o partnerstvu AKP-EU je začel veljati 1. aprila 2003 in se uporablja do 29. februarja 2020.

                     (2)

                     V skladu s prvim pododstavkom člena 95(4) Sporazuma o partnerstvu AKP-EU so se septembra 2018 začela pogajanja o novem sporazumu o partnerstvu AKP-EU. Treba je sprejeti prehodne ukrepe za primer, če novi sporazum ne bi bil pripravljen za uporabo do datuma izteka veljavnosti trenutnega pravnega okvira.

                     (3)

                     Drugi pododstavek člena 95(4) Sporazuma o partnerstvu AKP-EU določa, da Svet ministrov sprejme morebitne potrebne prehodne ukrepe, dokler ne začne veljati nov sporazum.

                     (4)

                     V skladu s členom 15(4) Sporazuma o partnerstvu AKP-EU lahko Svet ministrov AKP-EU sprejme sklep, da na Odbor veleposlanikov AKP-EU prenese pooblastila, vključno s pooblastilom za sprejetje odločitve o prehodnih ukrepih.

                     (5)

                     Svet ministrov AKP-EU bo imel redni letni sestanek 23. in 24. maja 2019 v Bruslju. Dogovor o prehodnih ukrepih še ni dosežen, zato Svet ministrov AKP-EU prehodnih ukrepov ne more sprejeti na svojem rednem sestanku. Ker pred iztekom veljavnosti Sporazuma o partnerstvu AKP-EU niso predvideni nadaljnji sestanki Sveta ministrov AKP-EU, je treba odločitev o sprejetju prehodnih ukrepov v skladu s členom 95(4) Sporazuma o partnerstvu AKP-EU prenesti na Odbor veleposlanikov AKP-EU, da se zagotovi, da bo odločitev o prehodnih ukrepih sprejeta pravočasno.

                     (6)

                     Svet ministrov AKP-EU mora na svojem 44. sestanku sprejeti sklep o prenosu pooblastil za sprejetje prehodnih ukrepov na Odbor veleposlanikov AKP-EU (v nadaljnjem besedilu: predvideni akt).

                     (7)

                     Primerno je določiti stališče, ki se v imenu Unije zastopa v Svetu ministrov AKP-EU, saj bo predvideni akt za Unijo zavezujoč.

                     (8)

                     Stališče Unije, da se predvideni akt odobri v Svetu ministrov AKP-EU, bi bilo treba določiti v tem sklepu –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na 44. sestanku Sveta ministrov AKP-EU, je, da se v skladu s členom 15(4) Sporazuma o partnerstvu AKP-EU odobri prenos pooblastil za odločitev o sprejetju morebitnih potrebnih prehodnih ukrepov na podlagi člena 95(4) Sporazuma o partnerstvu AKP-EU, dokler ne začne veljati nov sporazum, na Odbor veleposlanikov AKP-EU.

            Člen 2
            Ta sklep začne veljati na dan sprejetja.

            V Bruslju, 22. maja 2019

                  Za Svet

                  Predsednik

               C.B. MATEI

            (1)  UL L 317, 15.12.2000, str. 3.


title: Sklep Sveta (EU) 2018/145 z dne 9. oktobra 2017 o sklenitvi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu (To poimenovanje ne posega v stališča glede statusa in je v skladu z Resolucijo Varnostnega sveta ZN 1244 (1999) ter mnenjem Meddržavnega sodišča o razglasitvi neodvisnosti Kosova. ) o vzpostavitvi skupnega evropskega zračnega prostora (ECAA) v imenu Unije

text:
                  31.1.2018

                  SL

                  Uradni list Evropske unije

                  L 26/1

            SKLEP SVETA (EU) 2018/145
      z dne 9. oktobra 2017
      o sklenitvi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu (*1) o vzpostavitvi skupnega evropskega zračnega prostora (ECAA) v imenu Unije
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
      ob upoštevanju predloga Evropske komisije,
      ob upoštevanju odobritve Evropskega parlamenta (1),
      ob upoštevanju naslednjega:

                  (1)

                  Komisija je v imenu Evropske skupnosti in držav članic s pogajanji dosegla Večstranski sporazum med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (ECAA) (v nadaljnjem besedilu: Sporazum).

                  (2)

                  Ta sporazum je bil s pridržkom naknadne sklenitve podpisan v imenu Skupnosti 9. junija 2006 na podlagi Sklepa 2006/682/ES Sveta in predstavnikov držav članic Evropske unije, ki so se sestali v okviru Sveta (2).

                  (3)

                  Ratificirale so ga vse države članice.

                  (4)

                  S svojim pristopom k Uniji so Republika Bolgarija, Romunija in Republika Hrvaška postale države članice in so zato samodejno prenehale biti pridružene stranke Sporazuma v skladu z njegovim členom 31(2). To dejstvo bi bilo treba navesti v ustreznem uradnem obvestilu, ki se opravi ob deponiranju listine o odobritvi Sporazuma.

                  (5)

                  Kar zadeva spremembe Priloge I k Sporazumu, ki se nanašajo le na vključitev zakonodaje Unije v navedeno prilogo in naj bi jih sprejel skupni odbor, ustanovljen na podlagi člena 18 Sporazuma, bi bilo treba pristojnost za odobritev takih sprememb v imenu Unije podeliti Komisiji po posvetovanju s posebnim odborom, ki ga imenuje Svet.

                  (6)

                  V vseh drugih primerih bi bilo treba stališče, ki se zavzame v imenu Unije v skupnem odboru v zvezi z zadevami, ki sodijo v pristojnost Unije, v skladu z ustreznimi določbami Pogodbe o delovanju Evropske unije (PDEU), določiti za vsak primer posebej.

                  (7)

                  Ker so Unija in njene države članice skupaj pogodbenice Sporazuma, je bistveno, da tesno sodelujejo. Da bi zagotovili tovrstno tesno sodelovanje in enotno zunanje zastopanje skupnega odbora, ne da bi posegali v Pogodbi, zlasti v člen 16(1) Pogodbe o Evropski uniji in člen 218(9) PDEU, bi bilo treba uskladiti stališča, ki se zavzamejo v imenu Unije in držav članic v skupnem odboru glede zadev, ki spadajo v pristojnost Unije in držav članic, pred vsako sejo skupnega odbora, na katerem se obravnava takšna zadeva.

                  (8)

                  V členu 2 Sklepa 2006/682/ES so navedene določbe o oblikovanju stališč, ki se sprejmejo v skupnem odboru med začasno uporabo Sporazuma. Ob upoštevanju sodbe Sodišča z dne 28. aprila 2015 v zadevi C-28/12, Komisija proti Svetu (3), bi bilo treba prenehati uporabo navedenih določb z dnem začetka veljavnosti tega sklepa.

                  (9)

                  Sporazum bi bilo treba odobriti –

            SPREJEL NASLEDNJI SKLEP:
      Člen 1
      1.   Večstranski sporazum med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (ECAA) se v imenu Unije odobri (4).
      2.   Predsednik Sveta imenuje osebe, pristojne, da v imenu Unije deponirajo listino o odobritvi iz člena 29(2) Sporazuma (5), in posreduje naslednje uradno obvestilo:

                     „1.

                     Z začetkom veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost ter od tega datuma naprej izvršuje vse pravice in prevzema vse obveznosti Evropske skupnosti. Zato se ustrezna sklicevanja na ‚Evropsko skupnost‘ v besedilu Sporazuma razumejo kot sklicevanja na ‚Evropsko unijo‘.

                     2.

                     S svojim pristopom k Evropski uniji so Republika Bolgarija, Romunija in Republika Hrvaška postale države članice Evropske unije in so zato v skladu s členom 31(2) Sporazuma prenehale biti pridružene stranke Sporazuma.“

      Člen 2
      Stališče Unije glede sklepov skupnega odbora iz člena 17 Sporazuma, s katerimi se zakonodaja Unije le vključi v Prilogo I k Sporazumu, ob upoštevanju vseh tehničnih prilagoditev, sprejme Komisija po posvetovanju s posebnim odborom, ki ga imenuje Svet.
      Člen 3
      Člen 2 Sklepa 2006/682/ES se preneha uporabljati na datum začetka veljavnosti tega sklepa.
      Člen 4
      Ta sklep začne veljati na dan sprejetja.

         V Luxembourgu, 9. oktobra 2017

               Za Svet

               Predsednik

            S. KIISLER

         (*1)  To poimenovanje ne posega v stališča glede statusa in je v skladu z Resolucijo Varnostnega sveta ZN 1244 (1999) ter mnenjem Meddržavnega sodišča o razglasitvi neodvisnosti Kosova.

         (1)  UL C 81E, 15.3.2011, str. 5.

         (2)  Sklep 2006/682/ES Sveta in predstavnikov držav članic Evropske unije, ki so se sestali v okviru Sveta, z dne 9. junija 2006 o podpisu in začasni uporabi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (ECAA) (UL L 285, 16.10.2006, str. 1).

         (3)  ECLI:EU:C:2015:282.

         (4)  Sporazum je bil objavljen v Uradnem listu Evropske unije (UL L 285, 16.10.2006, str. 3) skupaj s sklepom o podpisu in začasni uporabi.

         (5)  Generalni sekretariat Sveta v Uradnem listu Evropske unije objavi datum začetka veljavnosti Sporazuma.


title: Sklep Sveta (EU) 2018/146 z dne 22. januarja 2018 o sklenitvi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani, v imenu Unije

text:
               31.1.2018

               SL

               Uradni list Evropske unije

               L 26/4

         SKLEP SVETA (EU) 2018/146
   z dne 22. januarja 2018
   o sklenitvi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani, v imenu Unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je v imenu Unije in držav članic v pogajanjih dosegla Evro-sredozemski letalski sporazum s Kraljevino Maroko (v nadaljnjem besedilu: Sporazum) v skladu s sklepom Sveta, ki Komisijo pooblašča za začetek pogajanj.

               (2)

               Sporazum je bil podpisan 12. decembra 2006 na podlagi Sklepa 2006/959/ES Sveta in predstavnikov vlad držav članic Evropske unije, ki so se sestali v okviru Sveta (2). Sporazum so ratificirale vse države članice razen Bolgarije, Romunije in Hrvaške. Slednje bodo k Sporazumu pristopile v skladu s členom 6(2) njihovih posameznih aktov o pristopu.

               (3)

               Kar zadeva spremembe nekaterih prilog k Sporazumu, ki naj bi jih sprejel skupni odbor, ustanovljen na podlagi člena 22 Sporazuma, bi bilo treba pristojnost za odobritev takih sprememb v imenu Unije podeliti Komisiji po posvetovanju s posebnim odborom, ki ga imenuje Svet.

               (4)

               V vseh drugih primerih bi bilo treba stališče, ki se zavzame v imenu Unije v skupnem odboru v zvezi z zadevami, ki sodijo v pristojnost Unije, v skladu z ustreznimi določbami Pogodbe o delovanju Evropske unije (PDEU), določiti za vsak primer posebej.

               (5)

               Ker so Unija in države članice skupaj pogodbenice Sporazuma, je bistveno, da tesno sodelujejo. Da bi zagotovili tesno sodelovanje in enotno zunanje zastopanje skupnega odbora, ne da bi posegali v Pogodbe, zlasti člen 16(1) Pogodbe o Evropski uniji in člen 218(9) PDEU, bi bilo treba uskladiti stališča, ki se zavzamejo v imenu Unije in držav članic v skupnem odboru glede zadev, ki spadajo v pristojnost Unije in držav članic, pred vsako sejo skupnega odbora, na katerem se obravnava takšna zadeva.

               (6)

               V členih 2 do 5 Sklepa 2006/959/ES so vsebovane določbe o odločanju Sveta v zvezi z različnimi zadevami, določenimi v Sporazumu, vključno z oblikovanjem stališč, ki se sprejmejo v skupnem odboru, in o obveznosti posredovanja informacij držav članic med začasno uporabo Sporazuma. Z vidika sodbe Sodišča z dne 28. aprila 2015 v zadevi C-28/12, Komisija proti Svetu (3), te določbe niso obvezne ali pa bi bilo treba prekiniti njihovo uporabo. Zato je primerno, da se vse navedene določbe prenehajo uporabljati z dnem začetka veljavnosti tega sklepa.

               (7)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   1.   Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani se odobri v imenu Unije (4).
   2.   Predsednik Sveta je pooblaščen, da imenuje osebo(-e), pooblaščeno(-e), da izroči(-jo) Kraljevini Maroko diplomatske note iz člena 30 Sporazuma (5) in opravi(-jo) naslednjo uradno obvestitev:

      „Evropska unija je zaradi začetka veljavnosti Lizbonske pogodbe 1. decembra 2009 nadomestila in pravno nasledila Evropsko skupnost in od tega datuma izvršuje vse pravice in obveznosti Evropske skupnosti. Zato se ustrezna sklicevanja na ‚Evropsko skupnost‘ v besedilu Sporazuma razumejo kot sklicevanja na ‚Evropsko unijo‘.“

   Člen 2
   Stališča, ki jih zastopa Unija v okviru skupnega odbora, ustanovljenega na podlagi člena 22 Sporazumna, v zvezi s spremembo prilog Sporazuma, razen Priloge I (dogovorjene storitve in določene proge) in Priloge IV (prehodne določbe), sprejme Komisija po posvetovanju s posebnim odborom, ki ga imenuje Svet.
   Člen 3
   Členi 2 do 5 Sklepa 2006/959/ES se prenehajo uporabljati na dan začetka veljavnosti tega sklepa.
   Člen 4
   Ta sklep začne veljati na dan sprejetja.

      V Bruslju, 22. januarja 2018

            Za Svet

            Predsednica

         F. MOGHERINI

      (1)  UL C 81E, 15.3.2011, str. 5.

      (2)  Sklep 2006/959/ES Sveta in predstavnikov vlad držav članic Evropske unije, ki so se sestali v okviru Sveta, z dne 4. decembra 2006 o podpisu in začasni uporabi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani (UL L 386, 29.12.2006, str. 55).

      (3)  ECLI:EU:C:2015:282.

      (4)  Sporazum je bil objavljen v Uradnem listu Evropske unije (UL L 386, 29.12.2006, str. 57) skupaj s sklepom o sklenitvi in začasni uporabi.

      (5)  Generalni sekretariat Sveta v Uradnem listu Evropske unije objavi datum začetka veljavnosti Sporazuma.


title: Sklep Sveta (EU) 2018/152 z dne 29. januarja 2018 o imenovanju nadomestnega člana Odbora regij na predlog Zvezne republike Nemčije

text:
               31.1.2018

               SL

               Uradni list Evropske unije

               L 26/52

         SKLEP SVETA (EU) 2018/152
   z dne 29. januarja 2018
   o imenovanju nadomestnega člana Odbora regij na predlog Zvezne republike Nemčije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Anke SPOORENDONK se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestno članico Odbora regij imenuje:

               —

               Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         Člen 2
   Ta sklep začne veljati na dan sprejetja.

      V Bruslju, 29. januarja 2018

            Za Svet

            Predsednik

         R. PORODZANOV

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).